Brian May

**Brian Harold May** (Twickenham, 19 di giugnettu 1947) è nu chitarrista ngrisi, membru e funnaturi nzemi a Freddie Mercury e Roger Taylor ru famusu gruppu rock ngrisi dê Queen. È l'auturi ri archuni ri canzuna chiu famusi ru gruppu, comu Tie Your Mother Down, We Will Rock You, Flash, Hammer to Fall, Who Wants to Live Forever, I Want It All, Save Me e The Show Must Go On. Si trova o 26° postu na Lista di Rolling Stone dî 100 cchiù granni chitarristi di tuttu tempu, pubbricata ntô 2011 da rivista Rolling Stone, si trova o 5° postu na classifica ri megghiu chitarristi ri tutti i tempi scritta da Total Guitar.

## Biugrafia
Brian Harold May nasciu a Feltham (nu quarteri ri Londra) u 19 di giugnettu 1947. Quannu avìa 5 anni, iniziò a sunari u chianuforti, ma a so vera passioni era a chitarra. Iniziò a pigghiari cunfirenza cu la chitarra sunannu u banjo ri so patri. Brian mpara assai velocemente i funnamenti ru strumentu e accumncia subbutu a sunari a chitarra flamenca. So matri e so patri, Ruth e Harold May, un sunnu in gradu r'accattari na custusa Fender Stratocaster, accussi ntô 1963, a 16 anni, Brian, cu l'aiutu ri so patri, accumincia a costruiri a so Red Special, finuta ntô 1966, ca usa ancùora oggi.

Prima d'accuminciari i studi universitari, suona cu Tim Staffell, nu bassista e cantanti, cu gruppu 1984, ca si furmò ntô 1963; poi funna i Smile, runni sona u giùvini batterista Roger Taylor. Tim Staffel prisenta a May nu cumpagnu ri studi ca si chiamava Farrokh Bulsara (ca cancerà u so nomu in Freddie Mercury). Ntantu a causa ri probblemi nterni, i Smile si lassanu. Tim Staffel decidi ri sunari 'n avutri gruppi, mentri Freddie, Brian e Roger funnanu 'n novu gruppu, chiamatu "Queen". Ntô 1971 si unci a iddi u bassista John Deacon. Brian May, oltri a essiri nu bravu chitarrista, purtò avanti i so stui universitari; ntô 1965 si traferisci a Londra, runni inizia a frequentari a facoltà ri Fisica e Astronomia di l'Imperial College London (a canzuni "Long Away", ca si trova no discu A Day at the Races ru 1976, rispecchia a passioni ru chitarrista pi stiddi). Si lauria cu llodi 'n fisica, accumincia poi u dotturatu di ricerca 'n astronomia di l'infrarosso, ca abbannuna pi dedicarisi a la carriera musicali. Decidi di ripigghiari i studi e pigghia u dotturatu in astrofisica na l'austu 2007, a l'etati ri 60 anni. Pocu dùoppu pubblica a so tesi “N'analisi ri velocità radiali ri nubi zudiacali”.

In pussessu di nu granni talentu artistico, May è canùsciutu puru pi lu suonu, ca lu rendi subbutu ricanuscibbili. May fù unu ri primi chitarristi ca utilizzò u tapping. Tra chiddi ca si ispiranu a Brian May ci su Steve Vai e Joe Satriani.

Dopu i primi dui album, Queen I ru 1973 e Queen II ru 1974, i Queen vannu 'n tour comu supportu di Mott the Hoople. A causa di na ziringa nfetta, usata pi iniettare nu vaccinu, Brian s'ammala ri epatite, ca comunque unnu firma ri travagghiari o terzu album ru gruppu, Sheer Heart Attack, ca appi un bonu successu. U 1975 è l'annu ra svolta: cu l'uscita ri l'album A Night at the Opera, i Queen addiventanu famusi na tuttu u munnu. Passannu l'anni, u gruppu ngrisi addivintò sempri chiu famusu, finu a quannu, ntô 1986, ci fu u Live at Wembley, u concerto-simmulu ri Queen, runni Brian May si fici apprizzari ne canzuni comu One Vision, Tie Your Mother Down e Bohemian Rhapsody.
Duranti l'anni May retti vita a diversi canzuni soliste, nzemi a artisti come u chitarrasta ri Black Sabbath Tony Iommi e li cantanti comu Zucchero e Luciano Pavarotti.

U 16 di frivaru 2012 fu ospiti ru Festival ri Sanremo pi sunari cu Kerry Ellis e Irene Fornaciari, ca era cuncurrenti ra trasmissioni, accumpagnannuli cu la so chitarra Red Special ca canzuni We Will Rock You

U 12 di austu 2012 partecipò a cerimonia ri chiusura ri jòcura olimpici sunannu Brighton Rock e sunannu We Will Rock You cu Roger Taylor e Jessie J..

L'1 di sittèmmiru 2012 fu numinatu Vicipresirenti ra RSPCA (Royal Society for the Prevention of Cruelty to Animals) a Wildlife Rocks.

U 25 di aprili 2013 veni pubblicatu u doppiu album Starmus – Sonic Universe, fruttu ra collaborazioni cu lu gruppu ri musica elettronica tidiscu Tangerine Dream, registratu u 24 di giugnu 2011 a Magma Arte & Congresos Concert Hall ri Tenerife, na l'occasioni ru Starmus Festaval 2011. Na l'album May sona 4 canzuni: Supernova (Real Star Sounds) e Sally's Garden (canzuni inediti), Last Horizon (tratta ri l'album Back to the Light e We Will Rock You (unu ri storici cavaddi di battagghia de Queen).

## A Red Special
Na storia è liata a Red Special, a chitarra ca May sona, datu ca tutti li chitarri chiu bedde custavanu troppu, u giovani Brian e u patri, ni ficiru una 'n casa cu cumpunenti ri furtuna pigghiati ru lignu ri quercia e ra parti ri architravi di nu caminettu 'n magano.

Sulu i pick-up furunu accattati na putìa, ca poi furu modificati do patri, U sonu ra chitarra un piaceva a Brian, ca fu cuntentu sulu quannu decisi ri usari comu plettro, dopu tanti provi, u latu zigrinatu di na monetina ri 6 pence.

A “Red Special”, comu fu vattiatu u strumentu, risultò ri fattura accussì bona ca anche dùoppu aver raggiuntu u successu, May si rifiutò ri usari, tranni in rari occasioni, avutri chitarri.
È l'oggettu chiù mpurtanti pi May, ca lu lega a so patri, ca l'aiutò a costruirla.

## Li strumenti utilizzati ra Brian May
### Chitarre elettriche
*na **[[Fender Telecaster]] 1978** ne video ri "Back Chat" e *[[Crazy Little Thing Called Love]]*, na st'ultima puru dal vivo;
*na **[[Fender Telecaster|Fender Esquire]] 1967** usata pi registrari *Crazy Little Thing Called love*;
*na **[[Fender Stratocaster]]** no video ri *[[Play the Game]]*;
*na **Washburn RR11V** no video ri *[[Princes of the Universe]]*;
*na **Gibson V** comu chitarra di ricambiu finu a mità anni '80;
*na **Burns Double Six**, chitarra a 12 corde usata pi registrari *Long Away* e presumibilmente *[[Under Pressure]]*;
*a **[[Red Special#A replica di John Birch, a "Yellow Special"|John Birch R.S. Replica]]** ne video di *[[We Will Rock You]]* e *[[Spread Your Wings]]*. Brian usò chista chitarra comu strumentu di ricambio finché non la distrusse.
### Chitarre acustiche
*na **Godin Acousticaster a 12 corde** o Freddie Mercury Tribute Concert pe li canzuni *[[Las Palabras de Amor]]* e a parti iniziale ri *[[Crazy Little Thing Called Love]]*;
*na **Ovation Pacemaker 1615**, chitarra a 12 corde usata finu a fine anni '90 pi eseguire *[[Love of My Life]]*, "'39" e parte ri *Crazy Little Thing Called Love*;
*na **Gibson Cheat Atkins**, chitarra classica elettroacustica usata pi eseguire *[[Is This the World We Created...?]]*, *(You're So Square) Baby I Don't Care*, *Hello Mary Lou* e *[[Tutti Frutti]]*;
*na **Guild F-412 Jumbo a 12 corde**, chitarra ca rimpiazzò a so Ovation a 12 corde;
*na **Yamaha SLG-100S**, chitarra classica silenziata-amplificata, usata na tournée con Paul Rodgers, pi lu branu *Crazy Little Thing Called Love*.

## Discografia

### Album ra sulista
* 1983 - *[[Star Fleet Project]]* (Brian May and friends. Registrata cu Eddie van Halen, Alan Grazer e avutri. Pubblicatu solu 'n LP)
* 1992 - *[[Back to the Light]]*
* 1994 - *[[Live at the Brixton Academy (Brian May)|Live at the Brixton Academy]]*
* 1998 - *[[Another World (Brian May)|Another World]]*
* 2000 - *[[La musique de Furia]]* (culunna sunora ru film *[[Furia (film 1999)|Furia]])*

## Talìa puru
*Red Special - A chitarra *self-made* ri Brian
*Vox AC30
*Queen - A soa band
*Freddie Mercury - Cantanti/pianista dê Queen
*Roger Meddows-Taylor
*John Deacon - Bassista ri Queen
*Paul Rodgers - Cantanti Queen + Paul Rodgers
*Deacy Amp - Nicu amplificaturi custruitu ra John Deacon
*Kerry Ellis

## Aùtri pruggetti

## Lijami sterni
*Situ ufficiali
*Brian May Italia
*Situ web Queen
*Brian May Testi
*BrianMayniac's site

May, Brian
May, Brian
May, Brian